Нельга і сёння без хвалявання чытаць даследаванне Янкі Купалы “Ці маем мы права выракацца роднай мовы?”: “Сам народ можа падпасці пад чужое сільнейшае ўладарства і часам цэлыя вякі насіць на сабе путы няволі, але ніколі ў заваяваным ці забраным народзе няможна выдзерці яго душы і яго роднага слова…”. Купала гэта напісаў яшчэ ў 1910 годзе, аднак многае з яго выказванняў не страціла сваёй актуальнасці і ў наш час. У гэтым артыкуле літаратар назваў родную мову народа найвышэйшай каштоўнасцю.